《金陵山寺诗八首 其三 灵谷寺》
明代·张元凯

十里长松入杳冥，殿前功德水泠泠。气因定鼎千林紫，山托传泠万古青。

群鹿避人过隧道，寒花迎客媚空庭。草堂蕙帐今馀几，笑诵楣间旧勒铭。

作者简介：苏州吴县人，字左虞。少习《毛诗》。以世职为苏州卫指挥，督运漕粮北上，有功不得叙，自免归。悒悒不得志，以酒自放，酒酣谈天下事，慷慨风发。工诗，有《伐檀斋集》。